NAVODILA ZA POUK NA DALJAVO pri **SLOVENŠČINI**

**9. razred – 3. teden**

Draga devetošolka, dragi devetošolec,

upam, da si zdrav/a in da pouk na daljavo poteka brez večjih težav. Drugi teden je že za tabo. Če imaš kakršno koli vprašanje ali težavo pri obravnavi snovi ali reševanju vaj za slovenščino, mi lahko pišeš na el. naslov:

katjekar@gmail.com (skupina učiteljice Katje)

tadejasola@gmail.com (skupina učiteljice Tadeje).

Spodaj so navodila za pouk na daljavo pri slovenščini po dnevih.

Vse dobro in ostani zdrav/a!

Tvoja učiteljica slovenščine

**Ponedeljek, 30. 3. 2020**

1. Prejšnji teden si zaključil z utrjevanjem priredno zložene povedi na povezavi eUčbeniki (slovenščina za 9. razred) in napisal tudi oceno filma.
2. V normalnih okoliščinah bi v teh dneh pisali **2. preverjanje znanja z ocenjevanjem.** Danes boš **preveril svoje znanje** in boš pisal **preverjanje znanja** (stavek, poved, enostavčna poved, zložena poved; priredno zložena poved, vejica, veznik, pomišljaj, vezaj, pisanje skupaj ali narazen z vezajem). Pri reševanju ti želim veliko znanja.

Preverjanje je dostopno v Wordovem dokumentu, prenesi si ga na računalnik, ga reši ter shrani. Lahko pa si ga tudi natisneš in nato rešiš.

**Torek, 31. 3. 2020**

1. Danes boš pregledal rešitve **preverjanja**. Vzemi v roke rdeče pisalo in pozorno preglej preverjanje. Čestitam za pravilne rešitve. Razmisli pa o napakah. Če imaš pri kateri nalogi kakšno vprašanje, mi lahko pišeš.

**Sreda, 1. 4. 2020**

1. V današnji uri boš preveril svoje znanje slovenščine. Pred tabo je primer **Nacionalnega preizkusa znanja (NPZ - slovenščina**). Naloga je v Wordovem dokumentu. Čas reševanja je **60 minut**.
2. Prenesi ga na računalnik, reši ga ter shrani. Na moj **e-naslov** mi pošlji le zadnjo, 10. nalogo – **tvorbno nalogo**.

Če imaš možnost, lahko NPZ tudi natisneš in ga nato rešiš.

Lahko pa **NPZ** bereš z računalnika, rešitve pa zapisuješ v zvezek, naloge ustrezno oštevilči. Pazi na lepopis.

*Izhodiščna besedila, navodila, naloge previdno in počasi preberi***.** Vzemi si čas in res preveri svoje znanje.

**V vsakem primeru mi na moj e-mail pošlješ zadnjo, 10. nalogo (tvorbna naloga.)**

**Četrtek, 2. 4. 2020**

1. Včeraj (beri sreda) si reševal **Nacionalni preizkus znanja (NPZ - slovenščina**). Danes boš pregledal rešitve. Vzemi rdeče pisalo in natančno preglej rešitve. Pri nekaterih nalogah so rešitve podane na način “po smislu”. Natančno preberi vse možnosti, ki so navedene kot pravilne.
2. V naslednjem tednu dobiš informacijo o tvorbni nalogi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**V prostem času vzemi v roke knjigo po svoji izbiri, prav tako ne pozabi na bralno značko. Ko prebereš knjigo za bralno značko, mi na moj e-naslov napiši avtorja in naslov knjige.**

**Želim ti miren vikend. Bodi dobro in ostani zdrav.**